2019. gada 20. augustā Noteikumi Nr. 382

Rīgā (prot. Nr. 35 7. §)

**Grozījumi Ministru kabineta 2005. gada 17. maija noteikumos Nr. 339 "Kārtība, kādā atļauts veikt pasažieru un kravas komercpārvadājumus ar citu personu īpašumā esošiem autotransporta līdzekļiem"**

Izdoti saskaņā ar [Autopārvadājumu likuma](https://likumi.lv/ta/id/36720-autoparvadajumu-likums)

[6. panta](https://likumi.lv/ta/id/36720-autoparvadajumu-likums#p6) otro daļu un [30. panta](https://likumi.lv/ta/id/36720-autoparvadajumu-likums#p30) otro daļu

Izdarīt Ministru kabineta 2005. gada 17. maija noteikumos Nr. 339 "Kārtība, kādā atļauts veikt pasažieru un kravas komercpārvadājumus ar citu personu īpašumā esošiem autotransporta līdzekļiem" (Latvijas Vēstnesis, 2005, 80. nr.; 2006, 101. nr.; 2010, 40. nr.; 2011, 137. nr.; 2017, 44. nr.) šādus grozījumus:

1. Aizstāt noteikumu nosaukumā vārdu "komercpārvadājumus" ar vārdu "pārvadājumus".

2. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Autopārvadājumu likuma 6. panta otro daļu un 30. panta otro daļu".

3. Izteikt 1. punktu šādā redakcijā:

"1. Noteikumi nosaka kārtību, kādā pārvadātājs veic pasažieru pārvadājumus ar autobusu un kravas pārvadājumus ar kravas automobili (turpmāk – autopārvadājumi), izmantojot citas personas īpašumā esošu autotransporta līdzekli."

4. Svītrot 10. punktu.

Ministru prezidents A. K. Kariņš

Satiksmes ministrs T. Linkaits